मान्यताओं के अनुसार इस खीर का सेवन करने वाला हर रोगी रोगमुक्त भी होता है। इसके अलावा खीर देवताओं का प्रिय भोजन भी है। इस दिन कोजागौरी लोक्खी यानि देवी लक्ष्मी की पूजा की जाती है। ज्योतिष के अनुसार पूर्णिमा चाहे किसी भी वक्त शुरू हो लेकिन पूजा दोपहर 12 बजे बाद ही शुभ मुहूर्त में की जाती है। बता दें कि पूजा में लक्ष्मी जी की प्रतिमा के अलावा कलश, धूप, दुर्वा, कमल का पुष्प, हर्तकी, कौड़ी, आरी (छोटा सूपड़ा), धान, सिंदूर व नारियल के लड्डू प्रमुख होते हैं। इसके अलावा पूजन विधि में रंगोली और उल्लू ध्वनि का विशेष स्थान है।